section_heading: Životopis
paragraph_text: Rođen u Egiptu u Aleksandriji 1946. godine u grčkoj obitelji. Obitelji seli u Grčku 1958. da bi izbjegla nemire koji su izbili sa Sueskom krizom. Ipak tih deset godina koje je Roussos proveo u Egiptu imale su snažan utjecaj na njegov glazbeni život. U Roussosovom glazbenom stilu jasno se osjeća utjecaj arapske glazbe. Počinje svoju karijeru kao kabaret pjevač da bi prehranio obitelj. U dobi od 17 godina osniva svoj prvi sastav: The Idols. Poslije toga osniva još neke sastave npr: We Five, Aphrodite's Child (1968.) sa Vangelisom. Sa sastavom Aphrodite's Child Roussos ostvaruje i prvi hit. Kada se sastav raspao započinje solo karijeru s pjesmom "We Shall Dance" 1971. s albuma Fire And Ice. Svoje pjesme je izdavao i pjevao na nekoliko jezika što doprinosi njegovoj popularnosti u Njemačkoj, Španjolskoj i zemljama Latinske Amerike. Početkom 80-tih mijenja glazbeni stil i popularnost mu opada. Ipak uspjeva se uspjeti na top liste sa Le Grec, Time i Voice and Vision krajem 80-tih. Igrom slučaja Roussos je bio 1985. godine na zrakoplovu kojeg su teroristi oteli i aterirali u Beirutu. Drama je trajala pet dana ali bez ozbiljnije opasnosti po Roussos život.